Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 369

55. Cikk A jelen Alapokmány módosítására vonatkozó rendelkezések PP-98 PP-02 Bármely Tagállam javasolhatja a jelen Alapokmány bármilyen módosítását. Minden ilyen javaslatnak a Meghatalmazottak Értekezlete kitűzött megnyitási időpontja előtt legkésőbb nyolc hónappal be kell érkeznie a főtitkárhoz, hogy biztosítani lehessen annak időbeni továbbítását és megfontolását valamennyi Tagállam részére, illetve által. A főtitkár valamennyi Tagállam tájékoztatása céljából a lehető leggyorsabban, de legkésőbb az utóbbi időpont előtt hat hónappal közzéteszi e javaslatot. PP-98 A Tagállamok vagy küldöttségeik a Meghatalmazottak Értekezletén bármikor módosítási javaslatot nyújthatnak be a fenti 224. pont szerint benyújtott bármely változtatás vonatkozásában. A Meghatalmazottak Értekezlete plenáris ülésén a jelen Alapokmánynak vagy módosításának a megváltoztatására irányuló javaslat tárgyalásához szükséges határozatképes létszám a Meghatalmazottak Értekezletére akkreditált küldöttségek több mint fele. Bármely javasolt módosítás javasolt megváltoztatásának vagy a javaslat maga egészében, változtatással vagy anélkül történő elfogadásának feltétele, hogy azt a Meghatalmazottak Értekezlete akkreditált és szavazati joggal rendelkező küldöttségeinek legalább kétharmada plenáris ülés keretében jóváhagyja. PP-98 PP-02 Amennyiben a jelen cikk előző pontjai, amelyek irányadónak tekintendők, másképp nem rendelkeznek, az Egyesület értekezleteire, közgyűléseire és üléseire vonatkozó Általános Szabályok alkalmazandók. PP-98 A jelen Alapokmánynak a Meghatalmazottak Értekezletén elfogadott módosításai a maguk egészében, egyetlen módosító okmány formájában az értekezlet által rögzített időpontban lépnek hatályba azon Tagállamok között, amelyek ezen időpont előtt letétbe helyezték a jelen Alapokmányra és a módosító okmányra vonatkozó ratifikálási, elfogadó, jóváhagyó vagy csatlakozó okmányukat. A módosító okmány csupán egy részének ratifikálása, elfogadása, jóváhagyása vagy az ahhoz történő csatlakozás kizárt. PP-98 A főtitkár minden Tagállamot értesíti valamennyi ratifikálási, elfogadó, jóváhagyó vagy csatlakozási okmány letétbe helyezéséről. Az ilyen módosító okmány hatálybalépését követően a jelen Alapokmány 52. és 53. cikke szerinti ratifikálás, elfogadás, jóváhagyás vagy csatlakozás a módosított Alapokmányra vonatkozik. Bármely ilyen módosító okmány hatálybalépése után a főtitkár azt nyilvántartásba véteti az Egyesült Nemzetek Titkárságán az Egyesült Nemzetek Alapokmánya 102. cikkének rendelkezései szerint. Bármely ilyen módosító okmányra a jelen Alapokmány 241. pontja is alkalmazandó.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes